Մայիսի 30-ին ոստիկանության Կենտրոնականի բաժնի աշխատակիցները պոռնկագրական նյութեր կամ առարկաներ ապօրինի տարածելու հատկանիշներով հարուցված մի քրեական գործի նախաքննությամբ հիմնավորել են, որ Երևանի բնակիչ Արմեն Խ.-ին պատկանող «Զա մյուզիք» տեսասկավառակների վաճառքի և վարձույթի խանութների ցանցից քաղաքացիներին իրացվել են պոռնկագրական բնույթի տեսաֆիլմեր: Իսկ նույն ցանցի` Խանջյան փողոցի թիվ 33 հասցեում գործող խանութներից մեկի ետնամասում գտնվող տեսասկավառակների բազմացման ստուդիայում հայտնաբերվել են էրոտիկ բնույթի կազմերով 436 լազերային սկավառակներ, որոնք պարունակել են պոռնկագրական բնույթի նյութեր: